CELEX: 32017R1419
Language: da
Date: 2017-08-04 00:00:00
Title: Rådets forordning (EU) 2017/1419 af 4. august 2017 om ændring af forordning (EU) 2016/44 om restriktive foranstaltninger på baggrund af situationen i Libyen

5.8.2017   
            
            
               DA
            
            
               Den Europæiske Unions Tidende
            
            
               L 204/1
            
         RÅDETS FORORDNING (EU) 2017/1419
   af 4. august 2017
   om ændring af forordning (EU) 2016/44 om restriktive foranstaltninger på baggrund af situationen i Libyen
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 215,
   under henvisning til Rådets afgørelse (FUSP) 2017/1427 af 4. august 2017 om ændring af afgørelse (FUSP) 2015/1333 om restriktive foranstaltninger på baggrund af situationen i Libyen (1),
   under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og
   ud fra følgende betragtninger:
   
               (1)
            
            
               Rådets forordning (EU) 2016/44 (2) giver virkning til foranstaltnignerne i Rådets afgørelse (FUSP) 2015/1333 (3).
            
         
               (2)
            
            
               Den 29. juni 2017 vedtog FN's Sikkerhedsråd resolution (UNSCR) 2362 (2017) om forlængelse af anvendelsen af foranstaltninger rettet mod fartøjer, som laster, transporterer eller losser jordolie, herunder råolie og raffinerede olieprodukter, der er ulovligt eksporteret eller forsøgt eksporteret fra Libyen, og om yderligere specificering af kriterierne for opførelse på listen.
            
         
               (3)
            
            
               Den 4. august 2017 vedtog Rådet afgørelse (FUSP) 2017/1427 om ændring af afgørelse (FUSP) 2015/1333.
            
         
               (4)
            
            
               Det er nødvendigt at indføre regulering på EU-plan for at gennemføre disse foranstaltninger, navnlig for at sikre, at de økonomiske aktører i alle medlemsstater anvender den på samme måde.
            
         
               (5)
            
            
               Forordning (EU) 2016/44 bør derfor ændres i overensstemmelse hermed —
            
         VEDTAGET DENNE FORORDNING:
   Artikel 1
   I forordning (EU) 2016/44 foretages følgende ændringer:
   
               1)
            
            
               Artikel 6, stk. 1 affattes således:
               »1.   Bilag II omfatter fysiske og juridiske personer, enheder og organer, som er opført på listen af FN's Sikkerhedsråd eller Sanktionskomitéen i overensstemmelse med punkt 22 i UNSCR 1970 (2011), punkt 19, 22 eller 23 i UNSCR 1973 (2011), punkt 4 i UNSCR 2174 (2014) eller punkt 11 i UNSCR 2213 (2015) eller punkt 11 i UNSCR 2362 (2017).«
            
         
               2)
            
            
               I artikel 15 foretages følgende ændringer:
               
                           a)
                        
                        
                           Stk. 1 affattes således:
                           »1.   Det er forbudt at laste, transportere eller losse jordolie, herunder råolie og raffinerede olieprodukter, fra Libyen på udpegede skibe, der fører en medlemsstats flag, medmindre den pågældende medlemsstats kompetente myndighed har givet tilladelse hertil efter samråd med den libyske regerings kontaktpunkt.«
                        
                     
                           b)
                        
                        
                           Stk. 6 affattes således:
                           »6.   Det er forbudt at foretage finansielle transaktioner, herunder salg, anvendelse som kredit samt tegning af forsikringer, vedrørende jordolie, herunder råolie og raffinerede olieprodukter, på et udpeget skib, såfremt Sanktionskomitéen har truffet nærmere bestemmelse herom. Et sådant forbud finder ikke anvendelse på accept af havneafgifter i de tilfælde, der er omhandlet i stk. 3.«
                        
                     
         Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 4. august 2017.
      
         
            På Rådets vegne
         
         M. MAASIKAS
         
            Formand
         
      
   
   
      (1)  Se side 99 i denne EUT.
   
      (2)  Rådets forordning (EU) 2016/44 af 18. januar 2016 om restriktive foranstaltninger på baggrund af situationen i Libyen og om ophævelse af forordning (EU) nr. 204/2011 (EUT L 12 af 19.1.2016, s. 1).
   
      (3)  Rådets afgørelse (FUSP) 2015/1333 af 31. juli 2015 om restriktive foranstaltninger på baggrund af situationen i Libyen og om ophævelse af afgørelse 2011/137/FUSP (EUT L 206 af 1.8.2015, s. 34).